ගෙයි දොරවල් සේරමත් වහලා.පරවියන් ඇල්ලීමට ගිය දරුවෙක් ගමේ වැඩිහිටි කිහිපදෙනෙක් සමග කියා සිටියේ හති දමාගෙන දුවගෙන ඇවිත්ය.ගමේ ඒ වැඩිහිටි පිරිස රාජා මහත්තයාගේ ගෙවල් පැත්තට ගොස් විපරම් කර බලද්දී ඒ කුණු ගඳ ඔවුන්ටද දැනී ඇත.රාජා මහත්තයා කියා කිහිපවරක්ම කතා කළත් ගේ ඇතුළෙන් කිසිම ප්‍රතිචාරයක් ලැබී නොමැත.කුමක් හෝ දෙයක් සිදුවී ඇති බව වටහාගත් ඔවුන් මේ බව බිංගිරිය පොලිසියට ඒ මොහොතේම දැනුම්දී තිබේ.බිංගිරිය පොලිසියේ කණ්ඩායමක් නිවසට පැමිණ සෝදිසි කර බැලීමේදී ඉදිමී ඕජස් ගලමින් නිල මැස්සන් පවා වසමින් තිබූ මළ සිරුරක් සොයාගත් අතර එය වෙනකාගේවත් නොව රාජා මහත්තයාගේ බව හඳුනාගැනිණ.